สวัสดีค่ะ ขอเเทนตัวเองว่าเรานะคะ ถ้าหยาบคายต้องขอโทษล่วงหน้าด้วยค่ะ🙏 เมื่อวันอาทิตย์ที่ผ่านมา18/12/65 มีอะไรกับแฟนเเบบไม่ใส่ถุงยางอนามัยเเล้วหลั่งนอกค่ะ ก่อนถึงจุดเขารีบดึงออกมาก่อน ก่อนแฟนจะเสร็จกิจในช่วงนึงรู้สึกว่ามันอุ่นตรงโคนยังไงไม่รู้ค่ะ เเต่ตอนนั้นเขายังไม่เสร็จ เเฟนบอกว่าพอใกล้ถึงจุดมันจะอุ่น ซึ่งเป็นครั้งเเรกของ2คนด้วยค่ะที่ไม่ได้สวมป้องกันเลยยังไม่ชัวกับเหตุการณ์ ปกติครั้งเเรกกับเเฟนจะสวมถุงยางอนามัยตลอดละก็บวกกับกินยาคุมฉุกเฉินไปด้วยหลังเสร็จภารกิจ มาครั้งนี้ไม่ได้ป้องกันพอถึงเสร็จกิจทำความสะอาดอะไรเสร็จเเฟนก็รีบไปซื้อยาคุมฉุกเฉินทันที ซื้อมาพร้อมกับยาคุมเเบบรายเดือน ปกติไม่เคยกินยาคุมเเบบรายเดือนเลยเพราะเราเป็นคนกินไม่เป็นค่ะ ขนาดนับประจำเดือนยังนับไม่เป็นเหมือนกันค่ะ🥲 พอรีบกินไปสักพักไม่ถึงชั่วโมงหรือเกือบๆชั่วโมงมีต่อรอบ2เเบบไม่ได้ใส่ถุงยางอนามัยเหมือนกันค่ะ แต่ทำความสะอาดอะไรเรียบร้อยเเล้วนะคะ เเต่เเฟนไม่เสร็จค่ะ ห้ามเขาไว้ก่อนเพราะเสร็จครั้งเเรกไปแล้วจะมีอสุจิตกค้างถึงเขาจะฉี่หรือทำความสะอาดอะไรเรียบร้อยเเล้ว อยากทราบว่าจะมีโอกาสท้องไหมคะ? ต้องกินยาคุมฉุกเฉินเพิ่มอีกรึป่าวคะ ประจำเดือนของธันวาคมมาช่วงต้นๆเดือนหรือกลางๆเดือนค่ะ
สวัสดีค่ะ การมีเพศสัมพันธ์โดยไม่ใส่ถุงยางอนามัย ทำการหลั่งนอก จริงๆแล้วถ้าไม่มีการหลั่ง ก็จะมีโอกาสตั้งครรภ์ได้น้อย แต่อย่างไรก็ตามไม่แนะนำให้ใช้วิธีนี้ในการคุมกำเนิด เนื่องจากมีโอกาสผิดพลาดที่เกิดจากการเล็ดลอดของน้ำอสุจิก่อนการหลั่งจริงได้ โอกาสอยู่ได้ที่ประมาณ 4-20%ดังนั้นกรณีนี้ก็มีข้อบ่งชี้ของการใช้ยาคุมแบบฉุกเฉิน โดยยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ตามมาได้หลังใช้ยา ควรสังเกตรอบเดือน และยืนยันการตั้งครรภ์ให้แน่ชัดถ้าประจำเดือนไม่มาตามปกติ การที่กินยาคุมไปแล้ว หลังจากนั้นมีเพศสัมพันธ์แบบไม่ใส่ถุงยางอนามัยต่ออีก ยาคุมฉุกเฉินที่กินก่อนหน้านั้นจะไม่ได้มีฤทธิ์ช่วยป้องกัน และอาจจะต้องกินยาซ้ำ แต่ก็จะเพิ่มโอกาสเกิดผลข้างเคียง และลดประสิทธิภาพโดยรวมของยาถ้าจะมีเพศสัมพันธ์บ่อยๆ ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน